ג'ונתן פרנזן

ג'ונתן ארל פרנזן (באנגלית: Jonathan Earl Franzen; נולד ב-17 באוגוסט 1959) הוא סופר ומסאי אמריקאי. ג'ונתן פרנזן נולד בווסטרן ספרינגס, פרבר של שיקגו, ב-17 באוגוסט 1959. בגיל צעיר עבר עם משפחתו לוובסטר גרובס, פרבר של העיר סנט לואיס שבמדינת מיזורי, שם גדל וסיים את בית הספר התיכון בשנת 1977. אביו, ארל, היה מהנדס רכבות ואמו איירין פקידת קבלה במרפאה, שניהם במקור ממינסוטה. יש לו שני אחים גדולים. הוא למד במכללת סווארת'מור והתמחה בגרמנית. בשנת 1988, פורסם ספרו הראשון "העיר העשרים ושבע". העלילה מתרחשת בעיר הולדתו של פרנזן, סנט לואיס, ועוסקת בדעיכת העיר, שהייתה "העיר הרביעית בגודלה" בארצות הברית,והחל משנות ה-70 של המאה העשרים ירדה בדירוג למקום העשרים ושבע. בשנת 1992, פורסם ספרו השני, Strong Motion, המתמקד במשפחה לא מתפקדת, ומשתמש באירועים סייסמיים בחוף המזרחי של אמריקה כמטאפורה לרעידות האדמה המתרחשות בחיי המשפחה (כהגדרתו של פרנזן, "דמיינתי את החיים הסטטיים המשובשים מבחוץ - מזועזעת באופן מילולי. דמיינתי סצינות אלימות שיסלקו את הפורניר ויגרמו לאנשים לצעוק אמיתות מוסריות זועמות זו על זו"). בשנת 2001 פורסם ספרו "התיקונים". הרומן זכה לשבחי הביקורת, וזיכה את פרנזן במספר פרסים, ביניהם פרס הספר הלאומי לספרות בדיונית. אחד הגורמים שתרמו לפרסומו של הספר בארצות הברית הוא תקרית עם אופרה וינפרי, שבחרה את הספר למועדון הספרים במסגרת התכנית שלה. פרנזן הביע בראיונות חוסר נוחות מהבחירה, ובסופו של דבר וינפרי ביטלה את השתתפותו. בשנת 2010 יצא ספרו "Freedom" ("חירות"). הספר זכה להד תקשורתי עוד טרם פרסומו כאשר המגזין "טיים" הקדיש לכבוד הספר את שער כתב העת בו הכריז על פרנזן כ-"Great American Novelist". הספר היה במהירות לרב-מכר. ב-2013 זכה בפרס לספרות של עיתון די ולט. באוקטובר 2021 יצא הרומן השישי של פרנזן, "Crossroads". לפי הודעת המוציא לאור של הספר, זהו הספר הראשון מתוך טרילוגיה שתקרא "A Key to All Mythologies".. בספטמבר 2024, פורסם כי מריל סטריפ עתידה לככב בעיבוד טלוויזיוני לרומן "התיקונים" מאת פרנזן. טרם נקבע שירות סטרימינג או רשת לשידור הסדרה, אך היא עתידה לצאת לשוק. פרנזן מעבד את הרומן לתסריט וישמש כמפיק בפועל, לצד מארק רויבל מחברת wiip. אולפני CBS עומדים מאחורי הפרויקט, לאחר שהפרויקט היה בעבר באולפני הטלוויזיה של פרמאונט שנסגרו באוגוסט. בעבר ניסו לעבד את "התיקונים" לסרט, אך הפרויקט לא התממש. בהמשך, HBO הפיקה פיילוט לסדרה בשנת 2011 עם השחקנים כריס קופר, דיאן ויסט ויואן מקגרגור, אך הפיילוט לא פותח לסדרה מלאה. "התיקונים" מהווה את הופעת הבכורה של פרנזן כתסריטאי בטלוויזיה. פרנזן כותב בעבור המגזין "ניו יורקר". בנוסף לכתיבה, פרנזן הוא צפר מוערך. מאז שנת 2008, הוא חבר בדירקטוריון של האגודה האמריקאית לשימור ציפורים (American Bird Conservancy). בשנת 1982 נישא לוולרי קורנל, אותה פגש עם סיום לימודיו. באותה שנה נסע ללמוד כשנה במסגרת תוכנית פולברייט בברלין. בשנת 1996 התגרש מאשתו. פרנזן מתגורר בסנטה קרוז שבקליפורניה עם בת זוגו הסופרת קתרין צ'טקוביץ'. העיר העשרים ושבע (The Twenty-Seventh City), 1988; תרגם ארז וולק, סדרת הספריה לעם, עם עובד, 2018. Strong Motion, ‏1992. התיקונים (The Corrections), 2001; תרגמה אלינוער ברגר, הספריה לעם, עם עובד, 2003. חירות (Freedom), 2010; תרגמה עפרה אביגד, הספריה לעם, עם עובד, 2012. טוהר (Purity), 2015; תרגם ארז וולק, הספריה לעם, עם עובד, 2017. צומת (Crossroads), 2021; תרגמה עתליה זילבר, הספריה לעם, עם עובד, 2022. איך להיות לבד (How to Be Alone), 2002 - מסות, תרגמה מרינה גרוסלרנר, סדרת ספרית אפקים, עם עובד, 2017. אזור אי-הנוחות (The Discomfort Zone), 2006 - מֶמוּאָר, תרגמה נעמי זוסמן, ספרית אפקים, עם עובד, 2018. Farther Away, ‏2012 - מסות. The Kraus Project, ‏2013 - מסות מאת קרל קראוס, מתורגמות ומוערות על ידי פרנזן. הקץ של קץ העולם (The End of the End of the Earth), 2020 - מסות, תרגמה נעמי זוסמן, ספרית אפקים, עם עובד, 2020. ג'ונתן פראנזן (1959-), דף שער בספרייה הלאומית אתר האינטרנט הרשמי של ג'ונתן פרנזן (באנגלית) ג'ונתן פרנזן, ברשת החברתית פייסבוק ג'ונתן פרנזן, ברשת החברתית Goodreads ג'ונתן פרנזן מייעץ לסופרים להתרחק מפוליטיקה, באתר הארץ, 14 בדצמבר 2004 מיצ'יקו קקוטני, הניו יורק טיימס, על הרצפה, באתר הארץ, 3 בספטמבר 2006 איתמר זהר, עכבר העיר אונליין, ג'ונתן פרנזן והתקשורת: הרומן האמריקאי הגדול הבא?, באתר הארץ, 18 באוגוסט 2010 אד פילקינגטון, גארדיאן, עכבר העיר אונליין, ג'ונתן פרנזן: יש מחיר לחופש, באתר הארץ, 1 באוקטובר 2010 רונן טל, פסל החירות: על ג'ונתן פרנזן, באתר nrg‏, 8 באפריל 2011 אריק גלסנר, על ערך החירות ב"חירות" של ג'ונתן פראנזן, בבלוג "מבקר חופשי", 1 בדצמבר 2012 תמר רפאל, טוהר הכוונות: על ג'ונתן פראנזן, סופר שהוא תקרת זכוכית מהלכת, באתר Time Out תל אביב, 1 בספטמבר 2015 אלעד זרט, ושלא יהיה פה אף ציוץ!, באתר "ידיעות אחרונות", 10 בפברואר 2017 גלית חתן, ‏ג'ונתן פראנזן: "תפקיד הסופר - לדאוג שלא כולם יאהבו אותו", באתר גלובס, 11 באפריל 2017 יצחק לאור, "הייתי שקוע באשמה קיבוצית שקשורה להיותי גבר", באתר הארץ, 8 במאי 2017 אסף מונד, "המחווה האחרונה של ההורים שלי הייתה שמתו לפני שהגעתי לגיל 40", באתר "ידיעות אחרונות", 16 בספטמבר 2017 טאפי ברודסר־אקנר, ניו יורק טיימס מגזין, תיקונים? ג'ונתן פראנזן דווקא חושב שהכל בסדר, באתר הארץ, 19 ביולי 2018 אלעד זרט, "שרפתי את עצמי רק כדי שאוכל לשלוט באש מבחוץ", באתר "ידיעות אחרונות", 5 בספטמבר 2018 ג'ונתן פרנזן, באתר אנציקלופדיה בריטניקה (באנגלית) טוהר יונתן גרוסמן‏, עוד אחד לרשימה: "טוהר" של ג'ונתן פראנזן רחוק מלהיות אירוע ספרותי מסעיר, באתר וואלה, 25 באפריל 2017 אריק גלסנר, "טוהר": ג'ונתן פראנזן בספר מהנה, אבל לא חשוב, באתר ynet, 11 בפברואר 2017 אלעד זרט, ספר טיסה: טוהר / ג'ונתן פראנזן, באתר "ידיעות אחרונות", 6 במרץ 2017 צומת עתליה זילבר, קטע מהתרגום ל"צומת", ספרו החדש של ג'ונתן פראנזן, בבלוג "הספרנים" של הספרייה הלאומית, דצמבר 2021 אבי גרפינקל, זהו הרומן הטוב ביותר של ג'ונתן פראנזן. כן, אפילו יותר מ"התיקונים", באתר הארץ, 13 בינואר 2022 קרן דותן, "צומת" של ג'ונתן פראנזן: אמריקה שלנו, באתר ישראל היום, 20 באוקטובר 2022 עופרה עופר אורן, "צומת": הנאה (מלווה בהסתייגויות), בבלוג "סופרת ספרים", 26 בפברואר 2023 מיכל פלס אלמגור, "על פרשת דרכים", פנס מוסף לביקורת ספרות, אפריל 2023. איך להיות לבד אריק גלסנר, על "איך להיות לבד", של ג'ונתן פראנזן, באתר "מבקר חופשי", 21 בספטמבר 2017 אזור אי-הנוחות שרון קנטור, ביקורת על הספר "אזור אי-הנוחות" - פראנזן במיטבו - מרוכז בעצמו, באתר ynet, 26 באוקטובר 2018 איריס לעאל, "אזור אי־הנוחות": למה יהודה ויזן מזכיר לי את ג'ונתן פראנזן?, באתר הארץ, 25 בדצמבר 2018 אלעד זרט, ספר טיסה: אזור אי־הנוחות - ג'ונתן פראנזן, באתר "ידיעות אחרונות", 23 באוגוסט 2018 הקץ של קץ העולם רמי קפלן, המאבק על האקלים עוד לא אבוד, באתר "העוקץ", 15 בנובמבר 2020 עפרי אילני, בוויכוח על משבר האקלים, השמאל מכחיש את המציאות לא פחות מהימין, באתר הארץ, 20 באוגוסט 2020 Jonathan Franzen erhält den "Welt"-Literaturpreis Jim Milliot, ‏New Franzen Novel Set for October 2021, באתר Publishers Weekly, ‏ 13 בנובמבר 2020 (באנגלית) Joe Otterson, Meryl Streep to Star in Series Adaptation of ‘The Corrections’ From Jonathan Franzen, CBS Studios, Variety, ‏2024-09-27 (באנגלית אמריקאית)